คลำเจอก้อนแข็งใกล้ๆ หัวนม ขนาดค่อนข้างใหญ่ ศก. 3 ซม. กด จับ แล้วเจ็บ เพิ่งคลำเจอประมาณอาทิตย์นึง ผิวหนังไม่แดง แต่นมดูตึงกว่าอีกข้าง เป็นประจำเดือนไปตอนปลายเดือนที่ผ่านมา อายุ 32 ยังไม่มีลูก เป็นอาการอะไรได้บ้างคะ
สวัสดีค่ะ อาการก้อนแข็งในหัวนมดังกล่าวมานั้น อาจจะเกิดจาก การมีการอักเสบหรือติดเชื้อของผิวหนังบริเวณรอบๆหัวนมหรือเนื้อเยื่อด้านใต้ หรือเป็นการมีเนื้องอกที่ท่อน้ำนมหรือหัวนมถุงน้ำในเต้านมเป็นต้นโดยหากเป็นก้อนขนาดใหญ่ จับ แล้วเจ็บ เพิ่งพบมาภายในประมาณ 1 อาทิตย์ ซึ่งค่อนข้างเฉียบพลัน อาจจะนึกถึงจากการอักเสบหรือติดเชื้อทั้งจากตัวผิวหนังข้างนอกหรือภายในเต้านมเองควรไปพบแพทย์เพื่อตรวจเพิ่มเติมให้ได้สาเหตุที่แน่ชัดต่อไป เบื้องต้นไม่ไปบีบหรือคลำบริเวณดังกล่าว ยังไม่เอายาอะไรไปทาเอง ถ้าปวดมาก สามารถรับประทานยาแก้ปวดเพื่อบรรเทาอาการได้